**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 9.4. 2018**

● **Futures ceny zrnín na burzách k 9.4.2018**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** |
| MATIF Paríž | 167,00 | V.´18 | *▲* |
| CBoT Chicago | 142,87 | V.´18 | *▲* |
| KBB Bratislava | 159,00 | V.´18 | *-* |
| **Kukurica** |
| MATIF Paríž | 167,50 | VI.´18 | *▲* |
| CBoT Chicago | 117,00 | V.´18 | *▲* |
| BÉT Budapešť | 153,60 | V.´18 | *▼* |
| KBB Bratislava | 144,00 | V.´18 | *-* |
| **Repka olejka** |
| MATIF Paríž | 352,50 | V.´18 | *▲* |
| KBB Bratislava | 366,00 | V.´18 | *-* |

*Kurz (NBS): EURO/USD: 1,2234 ▼ ; EURO/HUF: 312,56 ▲*

*Trend: od posledného predošlého údaju: nárast ▲ ; resp. pokles ▼*

**Trhové ceny obilnín vo vybraných krajinách Európskej únie**

|  |
| --- |
| **Trhové ceny obilnín v EÚ k 9.aprílu 2018**, €uro/tona (bez DPH) |
| **pšenica potravinárska** | **jačmeň kŕmny** | **kukurica kŕmna** |
| DE | Hamburg | **168,00** | - | DS | DE | Hamburg | **170,50** | ▲ | DS | DE | Mníchov | **158,00** | - | DS |
| FR | Rouen | **-** | - | DP | FR | Rouen | **-** | - | DP | FR | Bordeaux  | **-** | - | DP |
| BE | Brusel | **170,00** | - | DP | BE | Brusel | **171,00** | ▲ | DP | HU | Budapešť | **153,61** | ▲ | GEX |
| HU | Transdanub | **159,27** | **-** | FG | HU | Budapešť | **-** | **-** | GEX | AT | Viedeň | **159,00** | - | DS |
| AT | Viedeň | **-** | - | DS | AT | Viedeň | **148,00** | ▲ | DS | PL | Zachodni | **152,41** | ▲ | DF |
| PL | Slaski | **158,90** | ▼ | DF | PL | Zachodni | **157,57** | ▼ | DF | RO | Constanca | **-** | - | FOB |
| CZ | Praha | **163,34** | ▼ | DF | CZ | Praha | **-** | **-** | DF | SK | Bratislava | **144,11** | ▼ | DP |
| RO | Constanta | **-** | - | FOB | RO | Constanta | **-** | - | FOB | **raž potravinárska** |
| SK | Bratislava | **157,06** | ▲ | DP | SK | Bratislava | **141,24** | ▼ | DP | DE | Hamburg | **165,00** | ▼ | DS |
| **pšenica kŕmna** | **jačmeň sladovnícky** | CZ | Praha | **175,37** | ▼ | DF |
| DE | Hamburg | **166,00** | ▲ | DS | DE | Mníchov | **228,50** | - | DS | SK | Bratislava | **-** | **-** | N |
| HU | Budapešť | **-** | **-** | GEX | CZ | Praha | **-** | **-** | DF | **pšenica tvrdá** |
| PL | Slaski | **156,84** | ▲ | DF | FR | Rouen  | **-** | **-** | DP | AT | Viedeň | **-** | - | DS |
| AT | Viedeň | **-** | **-** | DS | PL | Zachodni | **181,50** | ▲ | DF | FR | Port-la-Nouvelle | **-** | - | DP |
| SK | Bratislava | **133,64** | ▼ | DP | SK | Bratislava | **-** | **-** | - | IT | Bologna | **218,50** | ▼ | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - stagnácia / neporovnateľné.

D – dodané; S – silo; DS – zo sila, na nákladnom aute; DP – z farmy, na nákladnom aute;

DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 13.- 14.týždňu 2018 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** |
| **kvalita E** | 155 - 160 | 150 - 160 | 140 - 160 |
| **kvalita A** | 150 - 155 | 150 - 160 | 140 - 160 |
| **kvalita B** | 130 - 145 | 150 - 160 | 140 - 160 |
| **Pšenica kŕmna** | 130 - 140 | 140 – 150 | 135 - 140 |
| **Jačmeň sladovnícky** | - | - | 170 |
| **Jačmeň kŕmny** | 130 - 140 | 145 - 150 | 135 - 145 |
| **Kukurica na zrno** | 145 - 150 | 140 - 150 | 130 - 150 |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Urminský, Ing. Jakubička, Ing. Papp; Ing. Slocik; Ing. Krajanec.*

● **Komentár**

Obchod s obilím na Slovensku sa zrejme rozhýbe v najbližších týždňoch, po inventarizácii stavu ozimín a oseve jarín, kedy by sa mali ujasniť už aj ceny obilia z novej úrody roku 2018. Zatiaľ s úrodou r.2017 sa obchoduje málo, mierne stúpla cena kŕmnych obilnín, po ktorých je stále dopyt.

Podľa posledného krátkodobého výhľadu Európskej Komisie (k 23.3. 2018) dosiahne v tomto roku v krajinách Európskej únie produkcia obilnín asi 305 mil. ton, čo je o 0,9% menej ako 5-ročný priemer EÚ. K poklesu produkcie dôjde najmä v Poľsku a Rumunsku. Osevná plocha sa zníži na 54,8 mil. ha (2017: 55,6 mil. ha), najmä u pšenice mäkkej a pšenice tvrdej.

Systém informácií z poľnohospodárskych trhov (AMIS) v čerstvej správe zo začiatku apríla predpokladá, že aj napriek poklesu produkcie sóje v Argentíne a rizikám vyplývajúcim z potenciálnych sporov medzi Čínou a USA, bohatá úroda v Brazílii by mala prispieť k všeobecne dostatočnej ponuke sóje na niekoľko mesiacov. Predbežné odhady produkcie pšenice a kukurice predpokladajú o niečo nižšie čísla. Avšak rekordné zásoby týchto komodít zabezpečujú komfortné podmienky pre trh.

Prezident USA, Donald Trump, svojimi krokmi eskaluje napätie na svetovom trhu a žiada o ďalšie ochranné opatrenia pre domácich farmárov. Požiadal vládu Spojených štátov, aby prijala plán, ktorý by chránil poľnohospodársku produkciu, keďže sa chystá uvaliť ďalšie clá na dovoz čínskych výrobkov vo výške 100 mld. USD.

Ministerstvo poľnohospodárstva USA, v porovnaní so správou spred mesiaca, opäť skresalo odhady produkcie kukurice a sóje v Argentíne, kde stále prevláda nepriaznivé počasie. V Brazílii sú pre tieto dve plodiny zatiaľ rozporuplné predpovede.

*Zdroje: cmegroup.com; IEG Vu; amis-outlook.org; Európska Komisia; internetové portály búrz.*

Spracovala: Ing. Vladimíra Debnárová, tajomník Združenia pestovateľov obilnín; [**www.obilninari.sk**](http://www.obilninari.sk)